หุ้นบลูชิพดันSET ปิดพุ่ง11จุด จับตากลุ่มแบงก์ประกาศงบต่อ ลุ้นพรุ่งนี้ทะลุแนวต้าน1,650จุด
หุ้นบลูชิพดันSET ปิดพุ่ง11จุด จับตากลุ่มแบงก์ประกาศงบต่อ ลุ้นพรุ่งนี้ทะลุแนวต้าน1,650จุด โดยดัชนีปิดตลาดวันนี้ ที่ระดับ 1,646.89 จุด บวก 11.04 จุด หรือ 0.67% มูลค่าการซื้อขาย 4.24 หมื่นล้านบาท
19 ก.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,646.89 จุด บวก 11.04 จุด หรือ 0.67% มูลค่าการซื้อขาย 4.24 หมื่นล้านบาท
10 หุ้นดันดัชนีวันนี้

ด้านนายวิจิตร อารยะพิศิษฐ ผู้อำนวยการนักกลยุทธ์การลงทุนฝ่ายวิจัย บล.เมย์แบงก์ กิมเอ็ง (ประเทศไทย) เปิดเผยกับ “ข่าวหุ้นธุรกิจออนไลน์” ว่า ภาวะตลาดฯวันนี้เป็นการรีบาวด์จากการเก็งผลประกอบการในหุ้นกลุ่มธนาคาร อีกทั้งปัจจัยภายในประเทศยังไม่มีปัจจัยกดดัน ส่งผลให้ในการซื้อขายระหว่างวัน ตลาดฯสามารถทะลุแนวต้านสำคัญที่ระดับ 1,650 จุดได้ รวมทั้งตลาดฯยังได้รับปัจจัยบวกจากการประกาศงบของ TCAP ที่มีการประกาศออกมาดีกว่าที่นักวิเคราะห์มีการคาดการณ์ไว้ โดยมองว่ากลุ่มธนาคารยังคงเป็นแรงหนุนดัชนีฯในวันนี้
ส่วนแนวโน้มตลาดหุ้นไทยพรุ่งนี้ (20 ก.ค.61) คาดว่าตลาดฯยังคงรีบาวด์ต่อได้ โดยแนะนำให้จับตาผลการดำเนินงานหุ้นกลุ่มธนาคารที่จะมีการประกาศออกมาในวันนี้และพรุ่งนี้ต่อ ซึ่งหากหุ้นในกลุ่มดังกล่าวทำผลงานออกมาดีกว่าที่นักวิเคราะห์มีการคาดการณ์ไว้ ก็จะส่งผลให้ดัชนีฯมีการปรับตัวเพิ่มขึ้นต่อได้ แต่หากผลงานออกมาแย่กว่าที่คาดการณ์ไว้ จะกลายเป็นปัจจัยที่ส่งผลกดดันตลาดฯ พร้อมให้แนวรับที่ 1,630 จุด แนวต้านที่ 1,650/1,665 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
AOT มูลค่าการซื้อขาย 2,675.18 ล้านบาท ปิดที่ 63 บาท เพิ่มขึ้น 2 บาท
PTT มูลค่าการซื้อขาย 2,667.57 ล้านบาท ปิดที่ 49.50 บาท ราคาไม่เปลี่ยนแปลง
KTC มูลค่าการซื้อขาย 1,920.61 ล้านบาท ปิดที่ 32.25 บาท เพิ่มขึ้น 0.75 บาท
PTTEP มูลค่าการซื้อขาย 1,435.80 ล้านบาท ปิดที่ 131 เพิ่มขึ้น 1 บาท
BEAUTY มูลค่าการซื้อขาย 1,317.01 ล้านบาท ปิดที่ 7.80 บาท เพิ่มขึ้น 0.45 บาท
 
ตลาดหุ้นเอเชีย
